b'\n_START_ARTICLE_\nLegio I Germanica\n_START_PARAGRAPH_\nLegio I Germanica oli roomalainen legioona. Julius Caesar perusti sen vuonna 48 eaa. Pompeiusta vastaan k\xc3\xa4ym\xc3\xa4\xc3\xa4ns\xc3\xa4 kansalaissotaa varten. Bataavien kapinan j\xc3\xa4lkeen vuonna 80 jaa. legioonan joukot liitettiin Legio VII Geminaan._NEWLINE_Legioona taisteli Caesarin alaisena muun muassa Farsaloksen taistelussa. Caesarin murhan j\xc3\xa4lkeen se pysyi uskollisena Augustukselle. Vuosina 30 eaa. - 16 eaa. legioona oli sijoitettu Hispania Tarraconensisiin. T\xc3\xa4m\xc3\xa4n j\xc3\xa4lkeen heid\xc3\xa4t siirrettiin puolustamaan rajaa Reinin varrella. Nelj\xc3\xa4n keisarin vuotena (68) legioona valitsi Vitelliuksen keisariksi. Vespasianus voitti kuitenkin seuranneen sis\xc3\xa4llissodan.'